CELEX: C2006/212/63
Language: sl
Date: 2006-09-02 00:00:00
Title: Zadeva T-182/06: Tožba, vložena 12. julija 2006 — Kraljevina Nizozemska proti Komisiji

2.9.2006   
            
            
               SL
            
            
               Uradni list Evropske unije
            
            
               C 212/35
            
         Tožba, vložena 12. julija 2006 — Kraljevina Nizozemska proti Komisiji
   (Zadeva T-182/06)
   (2006/C 212/63)
   Jezik postopka: nizozemščina
   Stranki
   
      Tožeča stranka: Kraljevina Nizozemska (zastopnika: H.G. Sevenster in D.J.M. de Grave, gemachtigden)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Tožeča stranka Sodišču prve stopnje predlaga, naj: razglasi za nično Odločbo Komisije 2006/372/ES z dne 3. maja 2006 o osnutku nacionalnih določb v zvezi z določitvijo emisij trdnih delcev vozil na dizelski pogon, o katerih je Kraljevina Nizozemska na podlagi člena 95(5) ES poslala uradno obvestilo;
            
         
               —
            
            
               Komisiji naloži plačilo stroškov.
            
         Tožbeni razlogi in bistvene trditve
   Tožeča stranka je Komisijo v skladu členom 95(5) ES obvestila o svojem namenu vpeljati nacionalna pravila za omejevanje emisij trdnih delcev vozil na dizelski pogon z odstopom od določb Direktive 98/69 ES (1). Skladno s temi sporočenimi pravili je bilo treba mejno količino 5 miligramov na kilometer za emisijo drobnih trdnih delcev, za nova osebna vozila na dizelski pogon in za komercialna vozila na dizelski pogon določiti z učinkom od 1. januarja 2007. Obstoječa mejna količina v Direktivi 98/69 je 25 miligramov na kilometer. V luči specifičnih problemov na Nizozemskem glede kvalitete zraka nizozemska vlada meni, da je treba uvesti strožje pravilo. Komisija je predlagano nacionalno pravilo zavrnila v izpodbijani Odločbi 2006/372/ES (2).
   V podporo zahtevkom tožena stranka najprej zatrjuje, da je Komisija kršila merila za ocenjevanje člena 95(5) ES s tem, da je presodila, da Nizozemska ni navedla, da je obstajal specfičen problem glede kvalitete zraka in zlasti glede obveznosti iz Direktive 99/30 (3).
   Drugič, tožena stranka trdi, da je prišlo do kršitve dolžnosti skrbnega ravnanja in dolžnosti obrazložitve po členu 253 ES, ker Komisija, ne da bi glede tega navedla natančne razloge, ni upoštevala kasnejših in bolj upoštevnih podatkov, ki jih je nizozemska vlada pravočasno zagotovila pred izpodbijano odločbo.
   Tretjič, tožeča stranka zatrjuje, da je Komisija kršila Pogodbo ES, ker pri presoji alternativnih ukrepov v skladu s členom 95(6) ES ni izhajala iz posebnega cilja nacionalne določbe, ki se zasleduje, glede katerega je bila zahtevana odobritev.
   Nadalje tožena stranka navaja, da je pri presoji pogojev po členu 95(6) ES prišlo do kršitve dolžnosti obrazložitve po členu 253 ES.
   Končno tožeča stranka zatrjuje, da je prišlo do kršitve člena 95(5) in (6) ES in dolžnosti obrazložitve po členu 253 ES, ker je pri presoji zahteve, ki jo je podala nizozemska vlada, Komisija štela, da je mednarodni okvir načrtovanega ukrepa upošteven.
   
      (1)  Direktiva 98/69/ES Evropskega parlamenta in Sveta z dne 13. oktobra 1998 o ukrepih proti onesnaževanju zraka z emisijami iz motornih vozil in o spremembah Direktive Sveta 70/220/EGS (UL L 350, str. 1)
   
      (2)  2006/372/ES: Odločba Komisije z dne 3. maja 2006 o osnutku nacionalnih določb v zvezi z določitvijo mejnih vrednosti emisij trdnih delcev vozil na dizelski pogon, o katerih je Kraljevina Nizozemska na podlagi člena 95(5) ES poslala uradno obvestilo (notificirano pod dokumentarno številko C(2006) 1791) (UL L 142, str. 16)
   
      (3)  Direktiva Sveta 1999/30/ES z dne 22. aprila 1999 o mejnih vrednostih žveplovega dioksida, dušikovega dioksida in dušikovih oksidov, trdnih delcev in svinca v zunanjem zraku (UL L 163, str. 41)